XALQ TA’LIMI MUASSASALARI XARAJATLARINI MOLIYALAShTIRISh MEXANIZMINI YaNADA TAKOMILLAShTIRISh ChORA-TADBIRLARI TO‘G‘RISIDA

“Ta’lim to‘g‘risida”gi O‘zbekiston Respublikasining Qonunini bajarish yuzasidan hamda xalq ta’limi muassasalarini moliyalashtirish mexanizmini yanada takomillashtirish, moliyaviy-iqtisodiy masalalarni hal etishda maktabgacha ta’lim muassasalarining mustaqilligini kengaytirish va mas’uliyatini oshirish maqsadida Vazirlar Mahkamasi qaror qiladi: 
 1. O‘zbekiston Respublikasi Xalq ta’limi vazirligi, Moliya vazirligi mahalliy davlat hokimiyati organlari bilan birgalikda mahalliy budjetlardan moliyalashtiriladigan maktabgacha ta’lim muassasalariga, ularda buxgalter lavozimini kiritgan holda ilovaga muvofiq jadvalga ko‘ra bosqichma-bosqich yuridik shaxs maqomi berilishini ta’minlasinlar. 
 3. O‘zbekiston Respublikasi Xalq ta’limi vazirligi va Moliya vazirligi: 
 bir hafta muddatda ushbu qarordan kelib chiquvchi vazifalarni amalga oshirish yuzasidan kompleks chora-tadbirlar qabul qilsinlar; 
 O‘zbekiston Respublikasi Mehnat va aholini ijtimoiy muhofaza qilish vazirligi bilan birgalikda xalq ta’limi muassasalari buxgaltyerlari mehnatiga haq to‘lash bo‘yicha razryadlarni bir oy muddatda ishlab chiqsinlar va belgilangan tartibda tasdiqlasinlar; 
 2009-2010-yillar mobaynida maktabgacha ta’lim muassasalari malakali buxgaltyerlar bilan butlanishini ta’minlasinlar; 
 2010-yil mobaynida tarbiyalanuvchilar soni kam bo‘lgan maktabgacha ta’lim muassasalari tarmog‘ini tartibga solish (qisqartirish) tadbirlarini amalga oshirsinlar; 
 O‘zbekiston Respublikasi Adliya vazirligi, manfaatdor vazirliklar va idoralar bilan birgalikda bir oy muddatda idoraviy normativ-huquqiy hujjatlar ushbu qarorga muvofiqlashtirilishini ta’minlasinlar. 
 4. O‘zbekiston Respublikasi Moliya vazirligi ushbu qarorni ro‘yobga chiqarish bilan bog‘liq xarajatlarni 2009-yilgi Davlat budjetining tasdiqlangan xarajatlari doirasida “Ta’lim” bo‘limi bo‘yicha budjet mablag‘lari hisobiga amalga oshirsin. 
 5. O‘zbekiston Respublikasi Xalq ta’limi vazirligi manfaatdor davlat va xo‘jalik boshqaruvi organlari bilan birgalikda joriy yil oxirigacha idoraviy maktabgacha ta’lim muassasalari faoliyatini “Ta’lim to‘g‘risida”gi O‘zbekiston Respublikasining Qonuni hamda maktabgacha ta’lim sohasidagi normativ-huquqiy hujjatlar talablariga muvofiqlashtirsin. 
 6. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S.Azimov hamda O‘zbekiston Respublikasi Bosh vazirining o‘rinbosari R.S.Qosimov zimmasiga yuklansin.